Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	07. september 2005 nr 603

Loa andmine SEE Teater MTÜ-le 
Haapsalu Nostalgiapäevad 2005 korraldamiseks 

 Läbi vaadanud SEE Teater MTÜ (registrikood 80163513, asukoha aadress Vaba 10 Haapsalu, edaspidi Korraldaja) 02.09.2005 taotluse Haapsalu Nostalgiapäevad 2005 korraldamiseks ning juhindudes kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 35 lg 1 p 2, § 63, Haapsalu Linnavolikogu 31.10.1997 määrusega nr 13 kinnitatud “Reklaamikuulutuste (müürilehtede) paigaldamise korrast Haapsalu linnas”, Haapsalu Linnavolikogu 28.02.2003 määrusega nr 7 kinnitatud “Haapsalu linna avaliku korra eeskirja” punktist 4.3, Haapsalu Linnavolikogu 27.04.2001 määrusega nr 16 kinnitatud “Teede ja tänavate sulgemise maksumäärusest” ning haldusmenetluse seadusest Haapsalu Linnavalitsus

korraldab:

1.	Lubada SEE Teater MTÜ-l korraldada 09.09.2005 kella 10.00-st kuni 11.09.2005 kella 14.00-ni üritus Haapsalu Nostalgiapäevad 2005.
2.	Lubada SEE Teater MTÜ-l korraldada 09.09.2005-11.09.2005 telklaager ja mootorsõidukite näitus ning 11.09.2005 kell 10.00-14.00 nostalgialaat Krahviaias.
3.	Korraldajal tagada ürituste toimumiskohtade territooriumi korrashoid ja koristus.
4.	Ürituse ettevalmistamise ja läbiviimise ajal tagab avaliku korra ja avaliku korra eeskirja täitmise SEE Teater MTÜ juhatuse liige Marina Sillaste.
5.	Ürituse korraldajal lubada sulgeda 10.09.2005 kella 12.00-st kuni 14.30-ni võrrivõidusõidu treeningsõitudeks ja võrrivõidusõidu läbiviimiseks Jaani, Vee, Rüütli, Linda ja Kooli tänav. 
6.	Korraldajal tasuda teede ja tänavate sulgemiseks paigaldatavate liiklusmärkide tasu.    
7.	Lubada korraldada Mulla tänavalt alates mööda peatänavat Lossiplatsini politsei eskorti saatel paraad kella 17.00-18.00.
8.	Korraldus teha teatavaks SEE Teater MTÜ-le (Vaba 10, 90502 Haapsalu), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Häirekeskusele (Pikk 18, 80010 Pärnu), Haapsalu Kultuurikeskusele (Posti tn 3, 90510 Haapsalu), Lääne Teed OÜ-le (Tallinna mnt 70, 90401 Uuemõisa, Ridala vald) korralduse koopia saatmisega posti teel,  linnakeskkonna osakonnale (E. Kallaste) ning haridus- ja kultuuriosakonnale (T. Toompuu) korralduse koopia üleandmisega allkirja vastu.
9.	Korraldus jõustub teatavakstegemisest. 
10.	Korraldus avalikustada väljapanekuga linnavalitsuse fuajees.
11.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest. 

Teet Kallasvee
Linnapea	Erko Kalev
	Linnasekretär